section_heading: Slaganje kalendara
paragraph_text: Iako liturgijska godina određuje slavlje svakog dana u godini, te bi zato mogla biti dovoljna za sav liturgijski život, dodaju se i slavlja mjesnog kalendara. Mjesni kalendar uglavnom je fiksan, tj. za određene datume određuje slavlja koja se tada slave, pa je uglavnom isti svake godine. Uglavnom sadrži spomendane svetaca, a mnogi datumi ostaju prazni. Slaže se od općeg rimskog kalendara koji je obavezan za cijelu crkvu Rimskog obreda i zakonitih dodataka lokalne biskupije, župe, redovničke ili druge zajednice što uključuje svetkovinu zaštitnika biskupije, župe, grada i ostala značajna slavlja mjesne zajednice.